CELEX: 32004R2149
Language: et
Date: 2004-12-16 00:00:00
Title: Komisjoni määrus (EÜ) nr 2149/2004, 16. detsember 2004, 2005. aasta tariifikvoodi avamise kohta teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud Norra päritolu kaupade Euroopa Ühendusse importimiseks

17.12.2004   
            
            
               ET
            
            
               Euroopa Liidu Teataja
            
            
               L 370/34
            
         
      KOMISJONI MÄÄRUS (EÜ) nr 2149/2004,
   16. detsember 2004,
   2005. aasta tariifikvoodi avamise kohta teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud Norra päritolu kaupade Euroopa Ühendusse importimiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
   võttes arvesse nõukogu 25. oktoobri 2004. aasta otsust 2004/859/EÜ, Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 käsitleva kirjade vahetuse teel sõlmitud kokkuleppe kohta, (2) eriti selle artiklit 2,
   ning arvestades järgmist:
   
               (1)
            
            
               Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 käsitleva kirjade vahetuse teel sõlmitud kokkuleppe punkt III näeb ette aastase tariifikvoodi kehtestamise teatavatele Norra päritolu toodete importimiseks. Kõnealused tariifikvoodid tuleb avada aastaks 2005.
            
         
               (2)
            
            
               Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühine tolliseadustik, (3) on sätestatud tariifikvootide haldamise eeskirjad. On asjakohane ette näha, et käesoleva määrusega avatavaid tariifikvoote hallatakse kooskõlas nende eeskirjadega.
            
         
               (3)
            
            
               Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühenduse tariifikvoodid lisas loetletud Norra päritolu kaupadele avatakse 1. jaanuarist kuni 31. detsembrini 2005.
   Artikkel 2
   Komisjon haldab artiklis 1 osutatud ühenduse tariifikvooti vastavalt määruse (EMÜ) nr 2454/93 artiklitele 308a, 308b ja 308c.
   Artikkel 3
   Käesolev määrus jõustub kolmandal päeval pärast avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2004
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 318, 20.12.1993, lk. 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).
   
      (2)  Vt käesoleva ELT lk 70.
   
      (3)  EÜT L 253, 11.10.1993, lk. 1. Määrust on viimati muudetud määrusega (EÜ) nr 2286/2003 (ELT L 343, 31.12.2003, lk 1).
   
      LISA
      Aastased tariifikvoodid, mida kohaldatakse Norra päritolu toodete ühendusse importimisel
      
                  Jrk nr
               
               
                  CN-kood
               
               
                  Kirjeldus
               
               
                  Aastane kvoot alates 1.1.2005
               
               
                  Kvoodi piires kohaldatav tollimaksumäär
               
            
                  09.0765
               
               
                  1517 10 90
               
               
                  Margariin, välja arvatud vedel margariin, piimarasvade sisaldusega mitte üle 10 % massist
               
               
                  2 470 tonni
               
               
                  Tollimaksuvaba
               
            
                  09.0771
               
               
                  ex 2207 10 00
                  (TARIC-kood 90)
               
               
                  Denatureerimata etüülalkohol alkoholisisaldusega vähemalt 80 % mahust, välja arvatud EMÜ asutamislepingu I lisas loetletud põllumajandussaadustest saadud tooted
               
               
                  164 000 hektoliitrit
               
               
                  Tollimaksuvaba
               
            
                  09.0772
               
               
                  ex 2207 20 00
                  (TARIC-kood 90)
               
               
                  Denatureeritud etüül- jm alkohol, mis tahes alkoholisisaldusega, välja arvatud EMÜ asutamislepingu I lisas loetletud põllumajandussaadustest saadud tooted
               
               
                  14 340 hektoliitrit
               
               
                  Tollimaksuvaba
               
            
                  09.0774
               
               
                  2403 10
               
               
                  Suitsetamistubakas, mis ei sisalda või sisaldab mis tahes vahekorras tubaka aseaineid.
               
               
                  370 tonni
               
               
                  Tollimaksuvaba